CELEX: 32008R1143
Language: da
Date: 2008-11-13
Title: Kommissionens forordning (EF) nr. 1143/2008 af 13. november 2008 om tarifering af varer i den kombinerede nomenklatur

19.11.2008   
            
            
               DA
            
            
               Den Europæiske Unions Tidende
            
            
               L 308/13
            
         
      KOMMISSIONENS FORORDNING (EF) Nr. 1143/2008
   af 13. november 2008
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i den i kolonne 2 nævnte KN-kode i henhold til den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et sæt bestemt til detailsalg bestående af:
                  
                              —
                           
                           
                              en anordning med elektroniske komponenter og form som en cigaret
                           
                        
                              —
                           
                           
                              to patroner
                           
                        
                              —
                           
                           
                              to genopladelige lithiumbatterier og
                           
                        
                              —
                           
                           
                              en batterioplader.
                           
                        Anordningen består af et rør af rustfrit stål med et mikroelektronisk kredsløb, en højfølsom sensor, et batterirum og et rum til anbringelse af en patron.
                  Hver patron består af en inhalator og en ampul. Ampullen indeholder nikotin, en lugtforbindelse til cigaretter og almindelige tilsætningsstoffer til levnedsmidler. Både inhalatoren og ampullen er til engangsbrug.
                  Når det elektroniske kredsløb aktiveres ved inhalering, begynder forstøvningen af nikotinopløsningen og dannelsen af den »røg«, som rygeren inhalerer.
               
               
                  8543 70 90
               
               
                  Tarifering i henhold til almindelige tariferingsbestemmelser 1, 3(b) og 6 vedrørende den kombinerede nomenklatur og teksten til KN-kode 8543, 8543 70 og 8543 70 90.
                  Den komponent, der er karaktergivende for sættet, er den elektroniske anordning, da det er det elektroniske kredsløb, som udløser forstøvningen af nikotinopløsningen og dannelsen af den »røg«, som rygeren skal inhalere.
                  Tarifering under pos. 8424 er udelukket, da anordningen ikke er et mekanisk redskab til udsprøjtning, forstøvning eller spredning af væsker.
                  Den elektroniske anordning betragtes som et elektrisk apparat med selvstændig funktion, ikke andetsteds tariferet i kapitel 85.
                  I henhold til almindelig tariferingsbestemmelse 3 (b) skal sættet derfor tariferes under pos. 8543 (se også forklarende bemærkninger til HS, pos. 8543, tredje stykke).